
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέων στοιχείων, δύο κτηρίων 
που βρίσκονται στη συμβολή των οδών Μπεγέτη και 
Βενιζέλου στο Διδυμότειχο, φερομένων ως ιδιοκτη¬ 
σίας Ματθίλδης, Ιωσήφ και Ισραέλας Τζιβρέ, ως εξής: 
των δύο όψεων και της μορφής της τετράριχτης στέ¬ 
γης του διώροφου κτηρίου (Α) επί της οδού Μπεγέ- 
τη και Βενιζέλου και του ισογείου κτηρίου (Γ) καθώς 
και της χρήσης του ως παραδοσιακού φούρνου με 
όλο τον βασικό εξοπλισμό του ίπ είΐυ και καθορισμός 

ειδικών όρων και περιορισμών δόμησης αυτών. 1 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του Δήμου Σπάρτης (Ν. Λακωνίας), καθορισμός ει¬ 
δικών όρων και περιορισμών δόμησης αυτού κα¬ 
θώς και καθορισμός ειδικών όρων και περιορι¬ 
σμών δόμησης στην όμορη ιδιοκτησία αυτού. 2 

Τροποποίηση της υπ’ αριθ. 28999/30-6-2009 απόφα¬ 
σης του Υφυπουργού ΠΕΧΩΔΕ «Αναστολή έκδο¬ 
σης οικοδομικών αδειών εντός του εγκεκριμένου 
ρυμοτομικού σχεδίου του Δήμου Ψυχικού (Ν. Ατ¬ 
τικής)» (Α.Α.Π. 359/28.7.2009). 3 

Παράταση αναστολής έκδοσης οικοδομικών αδειών 
και εκτέλεσης οικοδομικών εργασιών στα Ο.Τ. 281, 
282, 283, 284, 285, 287, 291, 332 και 333 (κτήμα Δη- 
λαβέρη) του εγκεκριμένου ρυμοτομικού σχεδίου 


του Δήμου Μεταμόρφωσης (Ν. Αττικής). 4 

ΑΠΟΦΑΣΕΙΣ 

Αριθμ. 2055 (1) 


Χαρακτηρισμός ως διατηρητέων στοιχείων, δύο κτηρίων 
που βρίσκονται στη συμβολή των οδών Μπεγέτη και 
Βενιζέλου στο Διδυμότειχο, φερομένων ως ιδιοκτη¬ 
σίας Ματθίλδης, Ιωσήφ και Ισραέλας Τζιβρέ, ως εξής: 
των δύο όψεων και της μορφής της τετράριχτης στέ¬ 
γης του διώροφου κτηρίου (Α) επί της οδού Μπεγέτη 
και Βενιζέλου και του ισογείου κτηρίου (Γ) καθώς και 
της χρήσης του ως παραδοσιακού φούρνου με όλο 
τον βασικό εξοπλισμό του ίπ είΐυ και καθορισμός ει¬ 
δικών όρων και περιορισμών δόμησης αυτών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 


κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 «Κωδικοποίηση της νομοθε¬ 
σίας για την Κυβέρνηση και τα Κυβερνητικά όργανα» 
(ΦΕΚ Α' 98/22-4-2005). 

ε) Του Π.Δ. 185/06-10-2009 (ΦΕΚ 213/Α707.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

2. Την με αρ. 383/18-1-10 (ΦΕΚ 29/Β'/18-1-10) απόφα¬ 
ση του Πρωθυπουργού και του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης για τον 
«Καθορισμό αρμοδιοτήτων των Υφυπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
Θεοδώρας Τζάκρη και Γεωργίου Ντόλιου». 

3. Το με αρ. πρωτ. (ΥΜΑΘ 4274/11-5-09) 9/27-4-09 έγ¬ 
γραφό της Β' ΕΠΑΕ Περιφέρειας Αν. Μακ. - Θράκης 
με συνημμένο φάκελο μελέτης κατεδάφισης διώροφου 
κτίσματος και τριών μονώροφων καταστημάτων φερο¬ 
μένων ως ιδιοκτησίας Ματθίλδης, Ιωσήφ και Ισραέλας 
Τζιβρέ, στη συμβολή των οδών Μπεγέτη και Βενιζέλου, 
στο Διδυμότειχο. 

4. Την γνωμοδότηση της αρμόδιας ΒΈΠΑΕ, η οποία 
στην 1η/14-4-09 συνεδρίασή της απέρριψε την από 
25-11-08 ένσταση των φερομένων ως συνιδιοκτητών των 
εν λόγω κτηρίων, δεν ενέκρινε την κατεδάφισή τους και 
πρότεινε την διατήρησή τους. 

5. Την από 1-3-10 αιτιολογική έκθεση της Υπηρεσίας 
μας για τον χαρακτηρισμό ως διατηρητέων κτισμάτων, 
τριών κτηρίων που βρίσκονται σε οικόπεδο στη συμβολή 
των οδών Μπεγέτη και Βενιζέλου στο Διδυμότειχο, φε¬ 
ρομένων ως ιδιοκτησίας Ματθίλδης, Ιωσήφ και Ισραέλας 

Τζιβρέ, ως εξής: δύο διώροφα κτήρια (Α) και (Δ) και ένα 
μονώροφο κτήριο (Γ) με τη χρήση του ως παραδοσι¬ 
ακού φούρνου με όλο τον εξοπλισμό του και με το 
παρασκευαστήριό του στο κτήριο (Δ) και καθορισμός 
ειδικών όρων και περιορισμών δόμησης αυτών. 

6. Το υπ’ αριθμ. πρωτ. (Γεν. Γρ. Μακ. Θρ. 1881/31-3-10 
έγγραφό του Δήμου Διδυμοτείχου με το αποδεικτικό 
τοιχοκόλλησης και αποκόλλησης. 

7. Την με αριθμ. πρωτ. 1930/1-4-10 διατύπωση αντιρ¬ 
ρήσεων των φερομένων ως συνιδιοκτητών των κτηρί¬ 
ων Ματίλδης Τζιβρέ, Ιωσήφ - Φίκο Τζιβρέ και Ισραέλας 
Τζιβρέ κατά της από 1-3-2010 αιτιολογικής έκθεσης της 
Υπηρεσίας. 

8. Την από 23-4-10 εξέταση της παραπάνω αίτησης- 
αναφοράς από την Υπηρεσία, αποφασίζουμε: 

1. Αποδεχόμαστε εν μέρει την υπ’ αρ. πρωτ. 1930/ 
1-4-10 ένσταση των Ματθίλδης, Ιωσήφ και Ισραέλας Τζι¬ 
βρέ για τους λόγους που αναφέρονται στην εισήγηση 
της Υπηρεσίας και 

2. Χαρακτηρίζουμε ως διατηρητέα στοιχεία, δύο κτηρί¬ 
ων, που βρίσκονται στη συμβολή των οδών Μπεγέτη και 
Βενιζέλου στο Διδυμότειχο, φερομένων ως ιδιοκτησίας 
Ματθίλδης, Ιωσήφ και Ισραέλας Τζιβρέ, ως εξής: των 
δύο όψεων και της μορφής της τετράριχτης στέγης του 
διώροφου κτηρίου (Α) επί της οδού Μπεγέτη και Βενι¬ 
ζέλου και του ισογείου κτηρίου (Γ) με τη χρήση του ως 
παραδοσιακού φούρνου με όλο τον βασικό εξοπλισμό 
του ίπ είΐυ, όπως φαίνεται στο τοπογραφικό διάγραμμα 
σε κλ. 1:200, που θεωρήθηκε από τη Δ/νση ΠΕ-ΥΠΟΔ της 
Γ εν. Γ ρ. Μακεδονίας Θράκης και που αντίτυπό του σε 
σμίκρυνση δημοσιεύεται με την απόφαση αυτή. 

3. Καθορίζουμε ειδικούς όρους και περιορισμούς δό¬ 
μησης των κτηρίων για τους παρακάτω γενικούς και 
ειδικούς λόγους: 

α) Οι όψεις και το κτήριο που προτείνονται για διατή¬ 
ρηση συμβάλλουν στην προστασία και αναγνώριση της 
αρχιτεκτονικής φυσιογνωμίας της ευρύτερης περιοχής 
του Διδυμοτείχου. 

β) Συνυπάρχουν αρμονικά αξιόλογα μορφολογικά 
στοιχεία νεοκλασικής και λαϊκής αρχιτεκτονικής, σε μία 
τοπική μορφολογία, στην οποία σαφώς κυριαρχούν τα 
πρώτα τόσο στη δομή όσο και στην οργάνωση των 
κτηρίων, προσδίδοντας ένα διακοσμητικό χαρακτήρα. 

γ) Αντικατοπτρίζουν την παραδοσιακή οικονομική, πο¬ 
λιτισμική, εμπορική και κοινωνική δραστηριότητα του 
τόπου στα τέλη του 19ου και στις αρχές του 20ου αι¬ 
ώνα και είναι άρρηκτα συνδεδεμένα με τις μνήμες των 
κατοίκων της περιοχής. 

δ) Με τη διατήρηση και την αποκατάστασή τους, οι 
όψεις και το κτήριο του θέματος θα αναδειχθούν και 
θα συμβάλλουν στην αναβάθμιση του αστικού τοπίου, 
καθώς βρίσκονται σε ιδιαίτερα κεντρικό σημείο της 
πόλης. 

ε) Αποτελούν αξιόλογα παραδείγματα της τοπικής 
αρχιτεκτονικής με ένα μικρό σύνολο στοιχείων, η διατή¬ 
ρηση του οποίου θα ενισχύσει το κτιριακό παραδοσιακό 
απόθεμα στην περιοχή και θα δημιουργήσει ένα αστικό 
περιβάλλον με ενδιαφέρον που διατηρεί ένα κομμάτι 
της παράδοσης και της ιστορίας του. 

στ) Διατηρούνται τα στοιχεία παραδοσιακών τεχνικών 
και μεθόδων της αρτοποιίας που μπορούν να αποτελό¬ 
σουν σημαντική αφετηρία για την πολιτισμική προστα¬ 
σία και τουριστική ανάπτυξη της περιοχής. 


Ειδικότερα: 

4. Χαρακτηρίζονται ως διατηρητέες οι δύο όψεις του 
διώροφου κτηρίου (Α) επί των οδών Μπεγέτη και Βενιζέ¬ 
λου και η μορφή της τετράριχτης στέγης, στην συμβολή 
των οδών Μπεγέτη και Βενιζέλου για τους παρακάτω 
λόγους: 

α) Οι όψεις είναι αξιόλογες με ιδιαίτερο αρχιτεκτονικό 
και μορφολογικά χαρακτήρα τοπικής αρχιτεκτονικής. 

β) Η δομή των όψεων αντιπροσωπεύει την οργάνωση 
και λειτουργία του κτηρίου που υπενθυμίζει τις κοινω¬ 
νικοοικονομικές ανάγκες της αστικής διαβίωσης των 
κατοίκων της περιοχής (μεμονωμένα μικρά εμπορικά 
καταστήματα στο ισόγειο, κατοικία στον όροφο). 

γ) Διαθέτουν αξιοσημείωτα δομικά στοιχεία της πα¬ 
ραδοσιακής αρχιτεκτονικής (αστρέχα, οδοντωτή ξυλό¬ 
γλυπτη κορνίζα στην άκρη της ξύλινης προεξοχής της 
στέγης, συμμετρική διάταξη ισόγειων καταστημάτων με 
«κεπέγκια», κεραμοσκεπής στέγη με βυζαντινά κεραμί¬ 
δια κ.ά.) που συνυπάρχουν αρμονικά με ενδιαφέροντα 
νεοκλασικά στοιχεία (συμμετρία, παραστάδες, πλαισί¬ 
ωση ανοιγμάτων, επίκρανα, διακοσμητικό στοιχεία στα 
κουφώματα του ισογείου κλπ.). 

δ) Βρίσκονται σε ιδιαίτερα κεντρικό σημείο της πόλης 
και συμβάλλουν στην ανάδειξη της εικόνας του αστικού 
τοπίου, στη διατήρηση της ιστορίας και της παράδοσης 
της περιοχής. 

5. Χαρακτηρίζεται ως διατηρητέο το ισόγειο κτήριο 
(Γ) επί της οδού Βενιζέλου, που βρίσκεται δίπλα στο 
παραπάνω κτήριο (Α) και η χρήση του ως παραδοσιακού 
φούρνου, για τους παρακάτω λόγους: 

α) Διαθέτει αξιόλογα αρχιτεκτονικά και μορφολογικά 
στοιχεία τοπικής αρχιτεκτονικής. Αποτελεί μαζί με τις 
όψεις του κτηρίου Α ένα σύνολο - γειτονιά, χαρακτηρι¬ 
στικό του πολιτισμού και των οικονομικών και κοινωνι¬ 
κών συνθηκών του τόπου. 

β) Αποτελεί δείγμα τοπικής λαϊκής αρχιτεκτονικής, 
της προβιομηχανικής εποχής, που διατηρεί την αρχι¬ 
κή λειτουργία του (παραδοσιακή αρτοποιεία) και είναι 
άρρηκτα συνδεδεμένο με τις μνήμες των κατοίκων της 
περιοχής. 

γ) Βρίσκεται σε ιδιαίτερα κεντρικό σημείο της πό¬ 
λης και η αξιοποίησή του θα συμβάλλει στην ανάδειξη 
του αστικού τοπίου και στην τουριστική ανάπτυξη, στη 
διατήρηση της ιστορίας και της παράδοσης της περι¬ 
οχής. 

δ) Διατηρούνται τα στοιχεία της λαϊκής αρχιτεκτονι¬ 
κής, παραδοσιακής δομής, λειτουργίας και οργάνωσης 
του χώρου, όπως η «σκούφια» και ο θόλος του φούρνου, 
ο πέτρινος πάγκος, τα κεραμικά στο εσωτερικό του 
φούρνου, ο τρόπος αγοράς και πώλησης του ψωμιού 
που γίνεται από τον δρόμο κλπ. 

ε) Είναι ένα «ζωντανό» δηλαδή εν λειτουργία κτήριο, 
(λειτουργεί από το 1930) και είναι δυνατή η συνέχιση της 
λειτουργίας του, διότι η χρήση του μπορεί να ενταχθεί 
στο νέο κτήριο, χωρίς να μετατραπεί σε μουσειακό 
είδος. 

6. Στο χαρακτηριζόμενο διατηρητέο κτήριο Γ και στις 
χαρακτηριζόμενες ως διατηρητέες όψεις του κτηρίου Α 
απαγορεύεται κάθε αφαίρεση, αλλοίωση ή καταστρο¬ 
φή των επί μέρους αρχιτεκτονικών ή διακοσμητικών 
στοιχείων τους και γενικά κάθε επέμβαση που θίγει 
τον αρχιτεκτονικό χαρακτήρα και αλλοιώνει τη μορφή 
τους. 

7. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του διατηρητέου κτηρίου Γ για 
λόγους στατικούς και λειτουργικούς, χωρίς αλλοίωση 
του αρχιτεκτονικού και μορφολογικού χαρακτήρα τους 
και των βασικών αρχών της σύνθεσής τους. 

8. Επιτρέπεται η επισκευή των επιχρισμάτων των όψε¬ 
ων και η ανακατασκευή τμημάτων των διακοσμητικών 
στοιχείων τους, που έχουν μερικώς ή ολικώς αποξηλω¬ 
θεί, στην αρχική τους μορφή, ύστερα από λεπτομερή 
μελέτη αποτύπωσης και φωτογραφικής και κάθε άλλης 
δυνατής τεκμηρίωσης της αρχικής κατάστασης, η οποία 
θα εγκριθεί από τη Γενική Γραμματεία Μακεδονίας - 
Θράκης. 

9. Επιτρέπεται η κατεδάφιση του κτηρίου (Β) και η 
ανέγερση νέου κτηρίου σε επαφή με το κτήριο (Α), με 
μέγιστο ύψος το ύψος του κτηρίου Α, με αναφορά στα 
μορφολογικά και αρχιτεκτονικά στοιχεία εκείνης της 
εποχής και των στοιχείων που επικρατούν στις όψεις 
του κτηρίου Α. 

10. Επιτρέπεται η προσθήκη ενός ορόφου πάνω από το 
κτήριο (Γ) σε επαφή με το κτήριο (Α), με μέγιστο ύψος 
πενήντα εκατοστά (50εκ.) χαμηλότερο από το ύψος της 
«αστρέχας» του κτηρίου (Α), έτσι ώστε να είναι δυνατή 
η αποκατάσταση της ξυλόγλυπτης μαρκίζας στην Ανα¬ 
τολική όψη του κτηρίου (Α). 

11. Επιτρέπεται η κατεδάφιση του κτιρίου (Ε) και η 
ανέγερση νέου κτηρίου σε επαφή με το κτήριο (Γ), με 
αναφορά στα μορφολογικά και αρχιτεκτονικά στοιχεία 
εκείνης της εποχής. 

12. Επιτρέπεται η κατεδάφιση του κτηρίου (Δ) και η 
ανέγερση νέου κτηρίου σε επαφή με το κτήριο (Γ), με 
αναφορά στα μορφολογικά και αρχιτεκτονικά στοιχεία 
εκείνης της εποχής. 

13. Το σύνολο της δόμησης παλαιών και νέων κτισμά- 
των δεν θα υπερβαίνει τους ισχύοντες για την περιοχή 
όρους δόμησης. 

14. Επιβάλλεται η τοποθέτηση στα ισόγεια καταστήμα¬ 
τα και στον όροφο του κτιρίου (Α) επί της οδού Βενιζέ- 
λου κουφωμάτων ίδιου τύπου και μορφής με τα αρχικά, 
η αφαίρεση των πρόσθετων στοιχείων που αλλοιώνουν 
την όψη του (ταμπέλες, σκίαστρα κλπ.), η επισκευή και 
διατήρηση του κουφώματος (με το μεταλλικό στόρι) του 
γωνιακού ισόγειου καταστήματος επί της οδού Μπεγέτη 
και η αποκατάσταση των υπολοίπων ανοιγμάτων του 


ισογείου επί της οδού Βενιζέλου, σύμφωνα με αυτό και 
τη φωτογραφία του φακέλου. 

15. Επιβάλλεται η τοποθέτηση στο ισόγειο κατάστημα- 
φούρνο (κτήριο Γ) κουφωμάτων ίδιου τύπου και μορφής 
με τα αρχικά (φωτογραφία φακέλου) και η αφαίρεση 
των πρόσθετων στοιχείων που αλλοιώνουν την όψη 
του κτιρίου. 

16. Επιβάλλεται η διατήρηση και συνέχιση της χρή¬ 
σης του φούρνου με τις παραδοσιακές μεθόδους και 
τεχνικές, η διατήρηση και αποκατάσταση του βασικού 
εξοπλισμού του ίη είΐυ (θόλος φούρνου, «σκούφια» του 
φούρνου, πέτρινος πάγκος, πινακωτές, κεραμικά πλα¬ 
κίδια στο φούρνο κλπ.) και η αφαίρεση των κεραμικών 
πλακιδίων που επιστρώθηκαν πάνω από τον πέτρινο 
πάγκο. 

17. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις των 
διατηρητέων κτηρίων, πλην των αναγκαίων, περιορισμέ¬ 
νων διαστάσεων επιγραφών, στην ελληνική γλώσσα, που 
υποδηλώνουν τη χρήση του. 

18. Για κάθε επέμβαση στο εσωτερικό ή στο εξωτε¬ 
ρικό των διατηρητέων κτηρίων, για κάθε τοποθέτηση 
μικροεπιγραφών, απαιτείται ο έλεγχος της μελέτης από 
την Επιτροπή Αρχιτεκτονικού και Πολεοδομικού Ελέγ¬ 
χου (ΕΠΑΕ) και η έγκριση αυτής από τη αρμόδια Δ/νση 
Περιβάλλοντος και Υποδομών της Γ ενικής Γ ραμματείας 
Μακεδονίας - Θράκης. 

19. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

20. Κατά της αποφάσεως αυτής μπορεί να ασκηθεί 
το ένδικο μέσο της αιτήσεως ακυρώσεως ενώπιον του 
Συμβουλίου της Επικράτειας, σύμφωνα με τις διατάξεις 
του άρθρου 46 του Π.Δ. 18/1989 «Κωδικοποίηση Διατά¬ 
ξεων Νόμων για το Συμβούλιο της Επικράτειας». 

21. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Μαΐου 2010 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 

Αριθμ. 16998 (2) 

Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου του 
Δήμου Σπάρτης (Ν. Λακωνίας), καθορισμός ειδικών 
όρων και περιορισμών δόμησης αυτού καθώς και 
καθορισμός ειδικών όρων και περιορισμών δόμησης 
στην όμορη ιδιοκτησία αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 2 και 4 εδαφ. β του άρθρου 
4 του ν. 1577/1985 «Γενικός Οικοδομικός Κανονισμός» 
(Α' 210), όπως το άρθρο αυτό αντικαταστάθηκε με το 
άρθρο 3 του ν. 2831/2000 «Τροποποίηση των διατάξεων 
του ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, του 
π.δ/τος 63/2005 (Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Το υπ’ αρ. 8810/31.10.2008 έγγραφο της Διεύθυνσης 
Πολεοδομίας Χωροταξίας και Περιβάλλοντος Νομαρχι¬ 
ακής Αυτοδιοίκησης Λακωνίας. 

5. Την από 13.3.2009 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ. 

6. Τις από 14.4.2009 αντιρρήσεις των ενδιαφερομένων 
(αρ. πρωτ. ΥΠΕΧΩΔΕ 16272/14.4.2009 και 16276/14.4.2009) 
καθώς και τις από 1.6.2009 παρατηρήσεις της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών του ΥΠΕΧΩΔΕ επί των ως άνω αντιρρήσεων 
των ενδιαφερομένων. 

7. Το Το υπ’ αρ 5/3.11.2009 πρακτικό της Δευτεροβάθ¬ 
μιας ΕΠΑΕ της Περιφέρεια Πελοποννήσου. 

8. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

Α.1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
του Δήμου Σπάρτης (Ν. Λακωνίας) επί της οδού Λεωνί- 
δου 58, όπως φαίνεται στο σχετικό πρωτότυπο τοπο- 
γραφικό διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αρ. 16998/2010 πράξη του και 
που αντίτυπο του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το κέλυφος του 
κτιρίου. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του. 


4. Επιτρέπεται η επισκευή, ο εκσυγχρονισμός των 
εγκαταστάσεων, η κατασκευή νέου φέροντα οργανι¬ 
σμού, η στατική ενίσχυση του υφιστάμενου και η εσω¬ 
τερική διαρρύθμιση του διατηρητέου κτιρίου, εφόσον 
δεν αλλοιώνεται ο γενικός αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία στην αρμόδια 
Υπηρεσία του ΥΠΕΚΑ με γνώμη της Επιτροπής Πολεοδο- 
μικού και Αρχιτεκτονικού Ελέγχου (Ε.Π.Α.Ε.) για ειδικές 
ρυθμίσεις σύμφωνα με τις διατάξεις του άρθρου 3 παρ.2 
του ν. 2831/2000 (Α' 140), εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου και του περιβάλλοντος 
χώρου, όπως και για την τοποθέτηση επιγραφών απαι¬ 
τείται η έγκριση της Ε.Π.Α.Ε. 

Β. Επιβάλλονται ειδικοί όροι και περιορισμοί δόμησης 
στο ακίνητο επί της οδού Λεωνίδου 60, στη Σπάρτη, Ο.Τ. 
21, ως όμορο διατηρητέου κτιρίου, ως εξής: 

1. Το νέο κτίριο τοποθετείται επί της οικοδομικής 
γραμμής (Ο.Γ.). 

2. Πέραν της οικοδομικής γραμμής δεν επιτρέπονται 
συνεχόμενοι εξώστες, πλάτους άνω των 1,30 μ. και μή¬ 
κους άνω των 3.00 μ. 

3. Η πρόσοψη του κτιρίου επί της οικοδομικής γραμμής 
διαμορφώνεται κατ’ αντιστοιχία με το ύψος του όμορου 
διατηρητέου κτιρίου. 

4. Η μορφολογία της πρόσοψης πρέπει να εναρμονί¬ 
ζεται με το όμορο διατηρητέο κτίριο. 

5. Πάνω από το ύψος του διατηρητέου το κτίριο δι¬ 
αμορφώνεται σε υποχώρηση τουλάχιστον 3,00μ. από 
την Ο.Γ. 

6. Η αρχιτεκτονική μελέτη θα εγκριθεί από την αρ¬ 
μόδια υπηρεσία του ΥΠΕΚΑ, μετά από γνωμοδότηση 
της ΕΠΑΕ. 

Γ. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2010 

Η ΥΠΟΥΡΓΟΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 

ΗβΒΜΚΒ 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 52 % 

Αριθμ. 17708 (3) 

Τροποποίηση της υπ’ αριθ. 28999/30-6-2009 απόφασης 
του Υφυπουργού ΠΕΧΩΔΕ «Αναστολή έκδοσης οικο¬ 
δομικών αδειών εντός του εγκεκριμένου ρυμοτομι¬ 
κού σχεδίου του Δήμου Ψυχικού (Ν. Αττικής)» (Α.Α.Π. 
359/28.7.2009). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ.2) 
του Κώδικα Βασικής Πολεοδομικής Νομοθεσίας (Κ.Β.Π.Ν.), 
που κυρώθηκε με το άρθρο πρώτο του από 14/27.7.1999 
π.δ/τος (Δ' 580). 

2. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, του 
π.δ/τος 63/2005 (Α' 98). 

3. Την υπ’ αριθ. 2876/7.10.2009 απόφαση Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Την υπ’ αριθ. 52167/21-12-2009 απόφαση του Πρωθυ¬ 
πουργού και της Υπουργού Περιβάλλοντος, Ενέργειας 
και Κλιματικής Αλλαγής «Ανάθεση αρμοδιοτήτων της 
Υπουργού Περιβάλλοντος, Ενέργειας και Κλιματικής Αλ¬ 
λαγής στους Υφυπουργούς Περιβάλλοντος, Ενέργειας 
και Κλιματικής Αλλαγής» (Β' 2514). 

5. Τα υπ’ αριθμ. 207/23-12-2009 και 33/12.4.2010 υπη¬ 
ρεσιακά σημειώματα της Διεύθυνσης Πολεοδομικού 
Σχεδιασμού - Τμήμα Α' του ΥΠΕΚΑ. 

6. Την υπ’ αριθμ 33/2010 γνωμοδότηση του δημοτικού 
συμβουλίου Ψυχικού. 

7. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Τροποποιείται η υπ’ αριθ. 28999/30-6-2009 απόφαση 
του Υφυπουργού Περιβάλλοντος, Χωροταξίας και Δη¬ 
μοσίων Έργων με την αντικατάσταση του α' εδαφίου 
της παραγράφου 2 ως ακολούθως: 

«α) οι αναθεωρήσεις οικοδομικών αδειών που έχουν ήδη 
εκδοθεί και ισχύουν για τις παρακάτω περιπτώσεις: 

- για αλλαγή ή παραίτηση του επιβλέποντος το έργο 
μηχανικού, 

- για αλλαγή τίτλου ή ονόματος στο οποίο εκδόθηκε 
η άδεια». 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2010 

Ο ΥΦΥΠΟΥΡΓΟΣ 

ΘΑΝΟΣ ΜΩΡΑΪΤΗΣ 


Αριθμ. 17859 (4) 

Παράταση αναστολής έκδοσης οικοδομικών αδειών και 
εκτέλεσης οικοδομικών εργασιών στα Ο.Τ. 281, 282, 
283, 284, 285, 287, 291, 332 και 333 (κτήμα Δηλαβέρη) 
του εγκεκριμένου ρυμοτομικού σχεδίου του Δήμου 
Μεταμόρφωσης (Ν. Αττικής)». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 152 (παρ. 5) και 159 
(παρ.2) του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο πρώτο του από 
14.7.1999 π.δ/τος (Δ' 580). 

2. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, του 
π.δ/τος 63/2005 (Α' 98). 

3. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

4. Την υπ’ αρ. 52167/21-12-2009 απόφαση του Πρωθυ¬ 
πουργού και της Υπουργού Περιβάλλοντος Ενέργειας 
και Κλιματικής Αλλαγής «Ανάθεση αρμοδιοτήτων της 
Υπουργού Περιβάλλοντος Ενέργειας και Κλιματικής Αλ¬ 
λαγής στους Υφυπουργούς Περιβάλλοντος Ενέργειας 
και Κλιματικής Αλλαγής» (Β' 2514). 

5. Το υπ’ αριθμ. 34/15-4-2010 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α'. 

6. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Παρατείνεται για ένα (1) ακόμη χρόνο η αναστολή 
έκδοσης οικοδομικών αδειών και η εκτέλεση οικοδο¬ 
μικών εργασιών εντός του εγκεκριμένου ρυμοτομικού 
σχεδίου του Δήμου Μεταμόρφωσης (Ν. Αττικής) και ει¬ 
δικότερα στα Ο.Τ. 281,282,283, 284, 285,287,291, 332 και 
333 στα οποία είχε επιβληθεί αναστολή με τις υπ’ αριθ. 
11066/7.3.2008 (Α.Α.Π.Θ. 107/21.3.2008) και 18766/27.4.2009 
(ΑΑΠ 222/15.5.2009) αποφάσεις του Υφυπουργού Περι¬ 
βάλλοντος, Χωροταξίας και Δημοσίων Έργων, όπως 
φαίνονται περικλειόμενα με μπλε γραμμή στο σχετικό 
πρωτότυπο διάγραμμα σε κλίμακα 1:1000 που συνοδεύει 
την ανωτέρω απόφαση. 

2. Η ισχύς της παρούσας απόφασης αρχίζει από 
16.5.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2010 

Ο ΥΦΥΠΟΥΡΓΟΣ 

ΘΑΝΟΣ ΜΩΡΑΪΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιίή 

• Για τα Φ.Ε.Κ. από 1 μέχρι 16 σελίδες σε 1 6, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.ΔΔ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ: ΗΠρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.αΓ - θ-γπθΜ: ννθβπΊθδΙθΓ.θΙΦθί.αΓ 

* 15001781005100008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































